el el el el el el el el el el el el el el el el el el el el el el el el de el el el el el el el en ce fr ru fr el el el el el el el el el el el el el el el el el el el el el el el el el el el el el el el el el el el el el el el el el el en el el fr el el en el el en el el fr el el en el el fr el el fr el el fr el el en el el en el el fr el el en el el en el el de el el en el el en el el en el el en el el fr el el en el el en el el el el el el el el el el el el la en el el el en el el el en el el el el el el el el el el el en el es el el el el el it el el it el el en el el it el el el el el el el el es el el fr it el it el it el it el el fr el el fr el el el el el el el el el el el el el el el el el el el el el el el el el el el el el el el el el el el el el el el el el el el el el el
Αυτό το λήμμα αφορά τη σύγχρονη πόλη. Για την αρχαία πόλη και τον αρχαίο δήμο της Ιπποθοωντίδας φυλής, δείτε: Κορυδαλλός Ιπποθοωντίδας.
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Ο Κορυδαλλός είναι προάστιο του Πειραιά, μέρος του πολεοδομικού συγκροτήματος Πειραιώς[1] και ανήκει διοικητικά στο δήμο Κορυδαλλού της περιφέρειας Αττικής, έχει έκταση 4,324 τετραγωνικά χιλιόμετρα. Συνορεύει δυτικά και νότια με τη Νίκαια, ανατολικά με την Αγία Βαρβάρα, ενώ βόρεια με το Χαϊδάρι, όπου υπάρχει και το μοναδικό δάσος στο Όρος Αιγάλεω.
δεδομένα (π • σ • ε )
Ο Κορυδαλλός είναι ένας οικισμός που τα ίχνη του εμφανίζονται στην ελληνική μυθολογία. Ο μύθος ήθελε να κατοικεί εδώ, στους ανατολικούς πρόποδες του όρους Αιγάλεω, ο Προκρούστης, μέχρι τη μοιραία αναμέτρησή του με τον Θησέα.
Ξένοι ερευνητές εντόπισαν κατάλοιπα του αρχαίου ηρώου, ίχνη δρόμων, τμήματα οικισμού και νεκροταφείου. Στην αρχαιότητα, ήταν ένας από τους 100 δήμους της Αθήνας που ίδρυσε ο μεγάλος Αθηναίος πολιτικός Κλεισθένης, στο τέλος του 6ου αιώνα π.Χ.. Ανήκε στην ιπποθοωντίδα φυλή και ήταν τμήμα του άστεως της Αρχαίας Αθήνας. Η θέση του προσδιορίζεται στους ανατολικούς πρόποδες του όρους Αιγάλεω, γνωστή από το Στράβωνα.
Μετά την αρχαιότητα, χάνονται τα ίχνη του οικισμού. Το όνομά του αναφέρει ξανά ο λόγιος, κληρικός και φιλόσοφος Θεόφιλος ο Κορυδαλλεύς (1563-1646). Διακόσια χρόνια μετά, ο Κορυδαλλός αποτελούσε το κέντρο ενός μεγάλου τσιφλικιού, που ανήκε στον Εμμανουήλ Κουτσικάρη, ο οποίος έδωσε το όνομά του σε όλη τη περιοχή (Κουτσικάρι). Από τον επόμενο ιδιοκτήτη, η περιοχή πήρε το όνομα Παχύ.
Το 1923, η περιοχή πήρε ξανά το όνομα που είχε τα χρόνια της αρχαίας Αθηναϊκής δημοκρατίας : Κορυδαλλός. Το 1928, 2.500 κάτοικοι ανέπτυξαν τους πρώτους οικισμούς. Το 1934 αποσπάστηκε τον δήμο Αθηναίων όπου υπαγόταν διοικητικά και με προεδρικό διάταγμα ανακηρύχθηκε αυτόνομη κοινότητα και το 1946 αναγνωρίστηκε σε δήμο. Από τότε, τα διοικητικά του όρια δεν έχουν μεταβληθεί, καθώς τόσο το πρόγραμμα Καποδίστριας όσο και το πρόγραμμα Καλλικράτης δεν συνένωσαν τον Κορυδαλλό με γειτονικό δήμο. Προπολεμικά αλλά και μετά τον Β' Παγκόσμιο Πόλεμο ο Κορυδαλλός δεν είχε την μορφή που έχει σήμερα, καθώς τότε η περιοχή είχε μόνο χωράφια, αμπέλια και λιγοστά σπίτια με κεραμοσκεπές [2]. Η πόλη αναπτύχθηκε ραγδαία με το μεγάλο εσωτερικό μεταναστευτικό ρεύμα της πρώτης μεταπολεμικής δεκαετίας, για να πλησιάσει σήμερα σε πληθυσμό τους 100.000 κατοίκους.[3][4]
Με βάση την απογραφή του 2011, ο πραγματικός πληθυσμός του δήμου εκτιμάται σε 63445 κατοίκους.
Δημοτικό Αθλητικό Κέντρο «Θεόδωρος Πούτος» (πρώην Εθνικό Αθλητικό Κέντρο), το οποίο περιλαμβάνει:
Κλειστό γυμναστήριο, χωρητικότητας 2.387 θεατών
Ανοιχτό στάδιο με γήπεδο ποδοσφαίρου και ταρτάν στίβου, χωρητικότητας 1.100 θεατών
Ανοιχτά γήπεδα μπιτς βόλεϊ
2ο Κλειστό Γυμναστήριο, χωρητικότητας 400 θεατών
Επίσης στον Κορυδαλλό υπάρχουν και αλλά ανοιχτά γήπεδα, όπως το Γήπεδο ΣΚΡΑ και Γήπεδο Σχιστού και διάφορα άλλα ποδοσφαίρου, μικρών διαστάσεων σε σχολικές εγκαταστάσεις.
Στίβος & Αντισφαίριση & Επιτραπέζια Αντισφαίριση
Καλαθοσφαίριση & Άρση Βαρών & Στίβος & Χειροσφαίριση
Πρώην έδρα του μπασκετικού Ολυμπιακού
Αγώνας Ο.Φ.Ν.Ι. - ΠΑΟΚ Α1 Γυναικών Handball
Πανελλήνιο Πρωτάθλημα Κορασίδων Handball 2014(3η θέση η ομαδα του ΑΟΑΟ Δήμου Κορυδαλλού)
Μεσογειακοί Αγώνες Εφήβων Handball 2020
Πανελλήνιοι Αγώνες Kick Boxing
Παγκόσμιο Πρωτάθλημα Εφήβων Handball (Αύγουστος 2021)
Αγώνες Handball Ελλάδα-Γαλλία και Ελλάδα-Σερβία 2021
Final 4 Κυπέλλου Γυναικών Handball 2021
Ο Δήμος Κορυδαλλού υπάγεται διοικητικά στην Περιφέρεια Αττικής. Ο πρώτος εκλεγμένος Δήμαρχος ήταν ο Ιπποκράτης Οδαμπάσογλου.[5]
Δήμαρχος (Γέννηση - Θάνατος)
Πρώτη εκλεγμένη δημοτική αρχή.
Αδαμάντιος Γ. Αυγουστίδης (1898-1986)
Απεβίωσε στις 18 Ιουνίου 1986.
Μετά από κλήρωση, λόγω κυβερνητικής αντίρρησης να αναδειχτεί δήμαρχος ο Γιώργος Βασιλόπουλος, που είχε έρθει πρώτος.
Προσωρινά λόγω αιφνίδιου θανάτου του Γεώργιου Βασιλόπουλου.
Εκλέχτηκε από το δημοτικό συμβούλιο στη θέση του Γεώργιου Βασιλόπουλου. Πέθανε στις 22 Σεπτεμβρίου 1984.
Γεννήθηκε στο Βραχάσι Λασιθίου|Καθαιρέθηκε από τη χούντα.
Απεβίωσε εν ενεργεία στις 27 Ιουλίου 1986.
Γεννήθηκε στη Λίμνη των Ιωαννίνων.
Γεννήθηκε στις Οινούσσες. Το 2010 έγινε Αντιπεριφερειάρχης Πειραιά.
2007 - 31 Αυγούστου 2019
Επανεξελέγη το 2010 και το 2014
Μέλος της Νέας Δημοκρατίας, εξελέγη χωρίς κομματική στήριξη με ποσοστό 52,3% στο δεύτερο γύρο των εκλογών του 2019.
Στο Δήμο Κορυδαλλού υπάρχουν οι παρακάτω δημόσιες σχολικές μονάδες:
Εφτά Ημερήσια Γυμνάσια: (1ο Γυμνάσιο, 2ο Γυμνάσιο, 3ο Γυμνάσιο, 4ο Γυμνάσιο, 5ο Γυμνάσιο, 7ο Γυμνάσιο, 8ο Γυμνάσιο)
Πέντε Ημερήσια Γενικά Λύκεια (1ο ΓΕΛ, 2ο ΓΕΛ, 3ο ΓΕΛ, 4ο ΓΕΛ, 5 ΓΕΛ)
Ένα Εσπερινό Γενικό Λύκειο
Ένα Επαγγελματικό Λύκειο (ΕΠΑΛ)
Ένα Εργαστηριακό Κέντρο (6ο Εργαστηριακό Κέντρο)
↑ «Συνοπτική Στατιστική επετηρίδα της Ελλάδος 2001, ΕΛΣΤΑΤ» (PDF). σελ. 38.
↑ «Κορυδαλλός Ιστορία του Κορυδαλλού». www.in2greece.com. Ανακτήθηκε στις 15 Ιανουαρίου 2022.
↑ «Παρουσίαση πόλης». Αρχειοθετήθηκε από το πρωτότυπο στις 9 Μαρτίου 2012. Ανακτήθηκε στις 30 Ιουνίου 2011.
↑ «Δήμος». Αρχειοθετήθηκε από το πρωτότυπο στις 25 Φεβρουαρίου 2012. Ανακτήθηκε στις 30 Ιουνίου 2011.
↑ Προηγούμενες Δημοτικές Αρχές Αρχειοθετήθηκε 2010-04-22 στο Wayback Machine., Δήμος Κορυδαλλού, ανάκτηση 27 Αυγούστου 2014.
Πρόγραμμα Καλλικράτης - ΦΕΚ Α87 της 07/06/2010
Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010